CELEX: 32010R0520
Language: ro
Date: 2010-06-16 00:00:00
Title: Regulamentul (UE) nr. 520/2010 al Comisiei din 16 iunie 2010 de modificare a Regulamentului (CE) nr. 831/2002 privind accesul la date confidențiale în scopuri științifice în ceea ce privește studiile și sursele de date statistice disponibile  (Text cu relevanță pentru SEE)

17.6.2010   
            
            
               RO
            
            
               Jurnalul Oficial al Uniunii Europene
            
            
               L 151/14
            
         REGULAMENTUL (UE) NR. 520/2010 AL COMISIEI
   din 16 iunie 2010
   de modificare a Regulamentului (CE) nr. 831/2002 privind accesul la date confidențiale în scopuri științifice în ceea ce privește studiile și sursele de date statistice disponibile
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene (1), în special articolul 23,
   întrucât:
   
               (1)
            
            
               Pentru a se putea formula concluzii statistice în scopuri științifice, Regulamentul (CE) nr. 831/2002 al Comisiei (2) stabilește condițiile în care se poate acorda acces la datele confidențiale transmise autorității comunitare. El menționează diferite studii și surse de date cărora li se aplică.
            
         
               (2)
            
            
               Cercetătorii, și comunitatea științifică în general, solicită tot mai des acces, în scopuri științifice, la date confidențiale provenite din Ancheta europeană de sănătate prin intermediul interviului (EHIS), Statisticile comunitare privind societatea informațională (CSIS), Studiul privind bugetul gospodăriilor (HBS) și Datele statistice privind transportul rutier de mărfuri (CGR).
            
         
               (3)
            
            
               EHIS urmărește să cuantifice în manieră armonizată și în condițiile unui mare grad de comparabilitate între statele membre ale UE starea de sănătate, stilul de viață (determinanții stării de sănătate) și utilizarea serviciilor medicale de către cetățenii UE. Aspectele incluse în chestionare oferă posibilitatea obținerii unor răspunsuri atât pentru nevoile din sfera politicilor, cât și pentru îmbogățirea cunoștințelor științifice. Utilizarea de seturi de date individuale va permite cercetătorilor să efectueze studii asupra unor populații specifice (de exemplu persoanele vârstnice), pentru a evalua mai bine starea lor de sănătate și gradul în care sistemele medicale îndeplinesc nevoile acestora. Rezultatele unor astfel de studii ar putea fi utilizate pentru a concepe planuri specifice care să vizeze diverse grupe de populații sau pentru a evalua planurile de prevenire a bolilor la nivel național sau european.
            
         
               (4)
            
            
               Regulamentul (CE) nr. 808/2004 al Parlamentului European și al Consiliului din 21 aprilie 2004 privind statisticile comunitare referitoare la societatea informațională (3) oferă un cadru pentru furnizarea de date statistice armonizate referitoare la utilizarea tehnologiilor informațiilor și comunicațiilor (TIC) în gospodării și de către persoane individuale. Accesul la seturile de date individuale ar aduce beneficii în principal activității de cercetare privind impactul utilizării TIC asupra societăților europene și asupra incluziunii digitale. Rezultatele pot fi utilizate pentru evaluarea politicilor existente și pentru definirea politicilor noi relevante la nivel național și european, cum ar fi strategia i2010.
            
         
               (5)
            
            
               HBS include clasificarea cheltuielilor în funcție de caracteristicile gospodăriilor, precum și în funcție de persoana lor de referință și de venitul gospodăriei. Omogenitatea acestei surse permite crearea de instrumente de microstimulare, pentru a testa ipoteze la nivelul UE și pentru a sprijini responsabilii cu elaborarea politicilor să ia decizii în cunoștință de cauză.
            
         
               (6)
            
            
               Regulamentul (CE) nr. 1172/98 al Consiliului din 25 mai 1998 privind datele statistice referitoare la transportul rutier de mărfuri (4) solicită țărilor raportoare să furnizeze Eurostatului microdate trimestriale privind vehiculele selectate ca eșantion, deplasările efectuate de aceste vehicule și mărfurile transportate în cursul acestor deplasări între regiuni. Accesul cercetătorilor la aceste date ar fi benefic pentru analizarea politicilor referitoare la transport și pentru modelarea transportului, între altele pentru înfăptuirea politicilor regionale ale UE, utilizarea justă a diferitelor moduri de transport și dezvoltarea Rețelelor de transport transeuropene din UE.
            
         
               (7)
            
            
               Prin urmare, Ancheta europeană de sănătate prin intermediul interviului (EHIS), Statisticile comunitare privind societatea informațională (CSIS) – modulul 2 Persoane individuale, gospodării și societatea informațională, Studiul privind bugetul gospodăriilor (HBS) și Datele statistice privind transportul rutier de mărfuri (CGR) ar trebui adăugate la lista din Regulamentul (CE) nr. 831/2002.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului Sistemului Statistic European (Comitetul SSE),
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 831/2002 se modifică după cum urmează:
   
               1.
            
            
               La articolul 5, alineatul (1) se înlocuiește cu următorul text:
               „(1)   Autoritatea comunitară poate acorda acces, la sediul său, la date confidențiale obținute din următoarele studii sau surse de date statistice:
               
                           —
                        
                        
                           panelul pentru gospodăriile Comunității Europene;
                        
                     
                           —
                        
                        
                           studiul privind forța de muncă;
                        
                     
                           —
                        
                        
                           studiul privind inovarea în Comunitate;
                        
                     
                           —
                        
                        
                           studiul privind formarea profesională continuă;
                        
                     
                           —
                        
                        
                           studiul privind structura câștigurilor;
                        
                     
                           —
                        
                        
                           statisticile Uniunii Europene privind venitul și condițiile de viață;
                        
                     
                           —
                        
                        
                           studiul privind educația adulților;
                        
                     
                           —
                        
                        
                           studiul privind structura exploatațiilor agricole;
                        
                     
                           —
                        
                        
                           ancheta europeană de sănătate prin intermediul interviului;
                        
                     
                           —
                        
                        
                           statisticile comunitare privind societatea informațională (CSIS) – modulul 2 Persoane individuale, gospodării și societatea informațională;
                        
                     
                           —
                        
                        
                           studiul privind bugetul gospodăriilor;
                        
                     
                           —
                        
                        
                           datele statistice privind transportul rutier de mărfuri.
                        
                     Cu toate acestea, la cererea autorității naționale care a furnizat datele, accesul la datele provenite de la respectiva autoritate națională nu se acordă pentru un proiect de cercetare specific.”
            
         
               2.
            
            
               La articolul 6, alineatul (1) se înlocuiește cu următorul text:
               „(1)   Autoritatea comunitară poate pune la dispoziție seturi de microdate anonime obținute din următoarele studii sau surse de date statistice:
               
                           —
                        
                        
                           panelul pentru gospodăriile Comunității Europene;
                        
                     
                           —
                        
                        
                           studiul privind forța de muncă;
                        
                     
                           —
                        
                        
                           studiul privind inovarea în Comunitate;
                        
                     
                           —
                        
                        
                           studiul privind formarea profesională continuă;
                        
                     
                           —
                        
                        
                           studiul privind structura câștigurilor;
                        
                     
                           —
                        
                        
                           statisticile Uniunii Europene privind venitul și condițiile de viață;
                        
                     
                           —
                        
                        
                           studiul privind educația adulților;
                        
                     
                           —
                        
                        
                           studiul privind structura exploatațiilor agricole;
                        
                     
                           —
                        
                        
                           ancheta europeană de sănătate prin intermediul interviului;
                        
                     
                           —
                        
                        
                           statisticile comunitare privind societatea informațională (CSIS) – modulul 2 Persoane individuale, gospodării și societatea informațională;
                        
                     
                           —
                        
                        
                           studiul privind bugetul gospodăriilor;
                        
                     
                           —
                        
                        
                           datele statistice privind transportul rutier de mărfuri.
                        
                     Cu toate acestea, la cererea autorității naționale care a furnizat datele, accesul la datele provenite de la respectiva autoritate națională nu se acordă pentru un proiect de cercetare specific.”
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 iunie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 87, 31.3.2009, p. 164.
   
      (2)  JO L 133, 18.5.2002, p. 7.
   
      (3)  JO L 143, 30.4.2004, p. 49.
   
      (4)  JO L 163, 6.6.1998, p. 1.